《和何耕道别字韵诗》
宋代·郭印

失身落宦网，十载溪山别。
麋鹿念故栖，举目但愁绝。
偶来招提游，幽亭坐深樾。
美人抗高论，亹亹非涉猎。
忽焉到佳处，目击了无说。
世患苦磨人，吾肱已三折。
从兹数访君，临流弄明月。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。